open-index/open-wikipedia-markdown huggingface dataset:
Prva Hajdukova trening utakmica

**Prva Hajdukova trening utakmica**, prva Hajdukova trening utakmica odigrala se tri sata poslijepodne u nedjelju na Uskrs 16. travnja 1911. , nekih dva mjeseca nakon osnutka kluba, na Krajevoj njivi (današnji Stari plac), kojim se tada služila još i vojska. Hajduk je tada, prema riječima Luke Kaliterne, imao 3 momčadi, a trening utakmice odigrale su dvije najbolje.

Osnivač Fabjan Kaliterna poslao je iz Praga u Split prvi balun i dresove u kojima su zaigrale prvu trening utakmicu dvije najbolje Hajdukove momčadi, momčadi A i B. Utakmica se igrala po svim tadašnjim nogometnim pravilima.

Za momčad A nastupili su: Joseph Buchberger, prvi Hajdukov brankar (vratar), Petar Bonetti, Josip Namar, Mario Righi, Ermenegild Rosseg, Vilibald Zuppa, Kruno Kolombatović, Antun Righi, Stipe Sisgoreo, Ivan Tudor i Šime Raunig. Momčad A nosila je na sebi bijele majice i plave gaćice koje će postati tradicionalne za Hajduk. Prema osnivaču Fabjanu bijela boja majica i plava boja gaćica označavale su bijela jedra na plavome moru.

B momčad nosila je na sebi majice na rige po uzoru na češki klub Slavija. Za B momčad nastupili su Marko Margetić, Pavo Mardešić, Paško Fabris, Božo Nedoklan, Josip Cotić, Lucijan Stella, Luka Fakač, Ante Mardešić, Fabjan Lukas, Paško Sisgoreo i Krunoslav Bonačić.

Utakmica je završila visokom pobjedom momčadi A sa **13:2**. Neki od ovih prvih igrača neće više nikad zaigrat tako da im se imena neće naći na popisu Hajdukovih igrača, ali će ipak ostati zabilježeni u povijesti kao prvi koji su zaigrali balun u Splitu. Neki od njih zaigrat će još samo jednu utakmicu, i to onu koju je Hajduk zaigrao prvu protiv nekog drugog kluba, a to se desilo tri mjeseca kasnije, 11. lipnja 1911. protiv talijanaškog kluba calcio Spalato, koju je Hajduk dobio sa 9:0.

Igrači ove prve javne utakmice bili su Joseph Buchberger, Josip Namar, Josip Bonetti (kod Jurice Gizdića) alias Petar Bonetti, Vilibald Zuppa, Luka Fakač, Branko ili Branimir Murat (kod Jurice Gizdića Zvonimir Murat, njegov brat), Ivan Tudor, Božidar Šitić, Šime Raunig, Antun Lewaj, Božo Nedoklan (Ermenegild Rosseg, Božo Budar).

Vratar Buchberger još će u 15 navrata braniti Hajdukovu branku, ukupno 16 nastupa. Stipe Sisgoreo 5 nastupa; Fakač igra na ukupno dvije utakmice; Ivan Tudor 24 nastupa i 3 gola, Božidar Šitić 144/125, Božo Nedoklan 64/24, Ermenegild Rosseg 2 nastupa; Mario Righi 98/10, Paško Sisgoreo 48 nastupa, Krunoslav Bonačić 9 nastupa.

Prva utakmica protiv nekog drugog kluba bit će i posljednja za igrače Josip Namar, Petar Bonetti, Vilibald Zuppa, Branko Murat, Šime Raunig, Antun Lewaj i Božo Budar. Njima se računa kao 1 nastup za hajduk, a odigrao se protiv Calcia  11. lipnja 1911.

Na popisu igrača Hajduka neće se naći imena onih kojima je trening utakmica bila jedina, to su: Antun Righi, Marko Margetić, Ante Mardešić, Pavo Mardešić, Josip Cotić, Fabijan Lukas, Lucijan Stella (jedan od osnivača Hajduka) i Kruno Kolombatović.

Kruno Kolombatović postat će prvi predsjednik Hajduka u povijesti.
## Reference
Lucijan Stella

**Lucijan Stella**, jedan od osnivača Hajduka iz skupine praških studenata. Osnivanjem Hajduka zaigrao je na prvoj Hajdukovoj trening utakmici za momčad B protiv momčadi A, koju su i izgubili sa 13:2. Lucijan se kasnije aktivirao u klubu postavši prvim Hajdukovim tajnikom u upravi kluba.

Uz njega prvu klupsku upravu tada su činili Kruno Kolombatović predsjednik, Josip Zuppa podpredsjednik, Ivan Tudor blagajnik, Vladimir Kukolj gospodar, kao odbornici bili su: Frane Zavoreo i Joseph Buchberger, revizori Ivan Poletti i Vorih Matković i časni sud Grga Anđelinović, Vladimir Šore i Ivan Šakić.
## Reference
Jadranski derbi

**Jadranski derbi** je dvoboj između dva najveća hrvatska nogometna kluba koja dolaze s jadranske obale, Rijeke i splitskog Hajduka. Svaka nova utakmica ova dva velika rivala znači veliki dvoboj na terenu, ali i na tribinima gdje se nadglasavaju riječka Armada i splitska Torcida.

Posebno zanimljivi derbiji bili su u finalu Kupa maršala Tita 1987. godine, kada je pobjedu odnio Hajduk, te u finalu Hrvatskog kupa 2005. kada su Riječani osvojili trofej. U završnici sezone 1998./99. na Poljudu je Rijeka pobijedila Hajduk 3-1 te je cijeli stadion počeo skandirati riječkim nogometašima, koji su već bili na ulasku u svlačionicu, ali su se na poziv tadašnjeg trenera Nenada Gračana vratili na teren i pozdravili Torcidu. Taj je slučaj ušao u anale hrvatskog nogometa kao nezabilježena pojava da navijači skandiraju nogometašima protivničke momčadi, pogotovo velikog rivala.

Mnogi su nogometaši igrali za oba kluba; neki od njih su Nenad Gračan, Tomislav Erceg, Mladen Mladenović, Elvis Brajković, Igor Musa, Krunoslav Rendulić, Nino Bule, Luka Vučko, Stjepan Skočibušić, Siniša Linić, Dario Jertec, Anas Sharbini, Ahmad Sharbini i drugi.
HNK Hajduk Split u nacionalnim kupovima

Popis utakmica HNK Hajduka iz Splita u domaćim kup natjecanjima.

Popis uključuje *[[HNK Hajduk Split|Hajdukove]]* utakmice u:
* Hrvatskom kupu
* Kupu maršala Tita (Jugoslavenskom kupu)
* Hrvatskom superkupu

Rezultati prikazani **podebljano** su domaće utakmice; 
Rezultati prikazani normalnim fontom su gostujuće utakmice; 
Rezultati prikazani *kurzivom* su utakmice na neutralnom terenu.

## [[Hrvatski nogometni kup]]

## [[Kup maršala Tita]]

## [[Hrvatski nogometni superkup|Hrvatski superkup]]

## Poveznice
* Hrvatski kup na rsssf.com
* en.wikipedia.org/wiki/Croatian_Cup
* Kup maršala Tita na rsssf.com
* Hrvatski superkup na rsssf.com
Srećko Kilić

**Srećko Kilić** (Ričice, 2. siječnja 1940.), hrvatski znanstvenik, profesor doktor nauka, pisac i pjesnik i nekadačnji Hajdukov junior iz 1950-tih godina. Bio je talentirani centarfor koji je zbog teškog loma noge morao odustati od daljnje nogometne karijere.

Diplomirao je teorijsku fiziku na Prirodoslovno-matematičkom fakultetu u Zagrebu u Zagrebu a na polju atomske fizike doktorirao i magistrirao u Sarajevskom Prirodoslovno-matematičkom fakultetu. Danas je profesor na PMF u Splitu.

Kao pjesnik objavio je zbirke stihova Tisuće lica (Split, 1992.) i Kameni Orfej (Imotski, 1995.).  

Srećko Kilić autor je i Splitskih priča, po kojima je ekraniziran Marušićev film i TV-serija u šest nastavaka Bella Biondina, istinita priča o Spličanki Vinki koja se zaljubila u talijanskog vojnika Albina, a događalo se pred kraj talijanske okupacije Splita. 
## Izvori
Mario Bazina

**Mario Bazina** (Široki Brijeg, BiH, 8. rujna 1975.) umirovljeni je hrvatski nogometaš.

Započeo je karijeru u omladinskom pogonu kluba iz rodnog Širokog Brijega. Nakon toga slijedi mostarski Velež, pa splitski Hajduk. Međutim, nije se uspio nametnuti u seniore splitskog prvoligaša, pa je otišao u Siget, postavši igračem Hrvatskog Dragovoljca. Tamo je bilježio vrlo dobre nastupe prije transfera u zagrebački Dinamo, prozvan je i najboljim igračem sezone 1998./99. Nakon dvije sezone, otišao je u inozemstvo, u redove austrijskog GAK-a.

U Austriji je odmah došao do mjesta među prvih 11, te 2002. dobio i reprezentativni poziv za utakmicu sa Walesom, gdje je u 61. minuti ušao umjesto Roberta Kovača. Kasnije ga se nije zvalo, iako je bio oko reprezentacije za vrijeme Zlatka Kranjčara. Posljednje sezone u GAK-u obilježio je sjajnim golgeterskim učinkom od 25 golova u sezonu i pol. Na polusezoni je otišao u bečki Rapid, gdje na početku nije potvrdio epitet najboljeg igrača austrijske lige u 2005. godini. Naredne sezone klub je završio pri dnu lige, sa Bazinom i Matom Bilićem kao hrvatskim igračima. Uslijedilo je par poziva iz Hajduka, no Bazina ostaje do daljnjeg u Rapidu koji se vratio na vrh ligaške tablice.

Prvi i jedini nastup u prvoj momčadi Hajduka bio mu je protiv Pomorca iz Kostrene, u kup utakmici 16. kolovoza 1995.. Ušao kao zamjena Viku Laliću i postigao gol.

## Reference

## Vanjske veze
* Profile on JadranSport.org  (English)
Mladen Bartulović

**Mladen Bartulović** (Kakanj, 5. listopada 1986.) je hrvatski nogometaš.

Nogometnom se počeo baviti u Njemačkoj gdje je prognan za vrijeme rata, igrajući za Borussiu Dortmund. Kasnije je doselio u Kaštela kraj Splita gdje je igrao u kadetima lokalnog niželigaša NK Vala da bi nakon 1 godine igranja tamo preselio u redove splitskog Hajduka, gdje ga je na svojoj premijeri protiv Zadra u momčad gurnuo Blaž Slišković. Igrajući na poziciji lijevog braniča već na debiju iznudio je jedanaesterac za svoju momčad, a i u kasnijim je utakmicama igrao vrlo dobro, te zaradio epitet velike nade kluba. U međuvremenu je stigao i do mjesta mladog reprezentativca gdje je odigrao 10 utakmica.

Naredne, vrlo loše klupske sezone, bio je jedan od boljih, zaradivši poziv izbornika A-reprezentacije Cice Kranjčara na revijalni turnir Carlsberg Cup u Hong Kongu ( samo jedno poluvrijeme sa domaćinom ).

Međutim, nakon što je na ljeto došla ponuda ukrajinskog prvoligaša Dnjipra od 500.000 eura klub ga je prodao. Tu prodaju osudio je ponajviše slavni Tomislav Ivić koji je tvrdio da je to velika pogreška i kluba i igrača, no, Bartulović se u Ukrajini vrlo dobro snašao, i redovito bilježi nastupe u ukrajinskoj ligi.

Prvi službeninastup u dresu Hajduka je protiv Zadra 28. kolovoza 2004. i to kao zamjena Mariu Grguroviću. Hajduk je pobjedio sa 4:0 i to pogocima Blatnjaka, Pralije, Bušića i vratara Kale. Ovo je bio jedini zgoditak Tvrtka Kale za Hajduk.
### Vanjske veze
* Nogometni-magazin: statistika
Andrija Anković

**Andrija Anković** (Gabela, 16. srpnja 1937. - 28. travnja 1980.) je bio hrvatski nogometaš i trener. Igrao je na položaju napadača.

## Igračka karijera
### Klupska karijera
Anković je karijeru započeo u GOŠK-u iz Gabele, općina Čapljina. Karijeru je zatim nastavio u "Neretvi" iz Metkovića gdje je igrao od 1955. do 1957. godine. Poslije, 1958. godine, odlazi u svoj prvi veliki klub, Hajduk iz Splita, u kojem je svojim igrama izborio mjestu u državnoj reprezentaciji Jugoslavije. Za Hajduka je odigrao 326 utakmica i postigao je 250 pogodaka, postavši tako jednom od klupskih igračkih legendi.

Nakon što je dobno stekao uvjete mogućnosti odlaska i igranja u inozemstvu, otišao je u tadašnju SR Njemačku u Kaiserslautern, za kojeg je igrao tri sezone od 1966. do 1969. godine.

### Reprezentativna karijera
Za Jugoslaviju je u razdoblju od 1960. do 1962. godine odigrao 8 utakmica i postigao 1 zgoditak. Godine 1960. Andrija Anković bio je članom postave Jugoslavije koja je osvojila zlatno odličje na Olimpijskim igrama u Rimu. Sudjelovao je na Svjetskom nogometnom prvenstvu u Čileu 1962. godine i za reprezentaciju Jugoslavije odigrao 1 utakmicu (Jugoslavija - Kolumbija, 5:0).
 
## Trenerska karijera
Okončavši igranje, krenuo se baviti trenerskim poslom. Jednu sezonu vodio je njemački klub Landstuhl, a potom je vodio NK Omiš (1969.–1970.). Od 1971. do 1978. radio je u Hajdukovoj omladinskoj školi a potom je bio instruktor nogometnog saveza dalmatinske regije (1978.–1980.). U tom radu ga je prekinula prerana smrt.

## Zanimljvosti
* Kao igrač, bio je zapamćen po izrazitom golgeterskom instinktu.
* Njemu u čast i spomen, u Gabeli kod Čapljine, se igra tradicionalni memorijalni nogometni turnir "Andrija Anković".

Prvi nastup u prvoj momčadi Hajduka bio mu je protiv Veleža iz Mostara, u polufinalu kupa Jugoslavije, 9. listopada 1958.. Nastupio je u početnom sastavu, a utakmicu su izgubili sa **0:3**. Na vratima je bio Jurić.

## Reference
Mate Bilić

**Mate Bilić** (Split, 23. listopada 1980.), hrvatski nogometaš koji trenutačno nastupa za RNK Split.

Krenuo je Bilić u pomlatku splitskog Hajduka gdje je debitirao sezone 98./99. Sljedeće sezone, ipak, poslan je na posudbu u niželigaša Mosor iz Žrnovnice. Sljedeće se sezone vraća u Hajduk, te u konkurenciji sa Vučkom, Deranjom i Baturinom uspijeva izboriti status prvotimca. Sa 20 godina bitan je napadač "majstora sa mora", a već nagodinu i prvak Hrvatske. Pamti se i krasan pogodak iz slobodnjaka protiv Mallorce na Poljudu.

Nakon što je bio dio rasprodaje šampionske momčadi (otišao početkom sljedeće sezone), prelazi u redove španjolske Zaragoze gdje pored Miloševića i Gallettija nije nešto bitno igrao, te bilježi tek jedan gol u 18 utakmica. Zaragoza na kraju sezone ispada u drugu ligu. Nakon toga redovito mjenja klubove po Španjolskoj. Prvo UD Almería, pa zatim Gijón u koji dolazi kao zamjena za Davida Villu. U Sportingu je igrao uspješno, no, naredne godine opet mijenja odredište. Ovog puta to je Córdoba CF nakon koje nastupa za Lleidu.

Poslije 5 španjolskih godina prelazi u austrijski Rapid gdje zajedno sa Bazinom spašava ugled poznatog bečkog kluba koji se našao u teškoj poziciji. Nakon toga, postaje jedan od ponajbolji napadač momčadi. Nakon više od 50 utakmica u sezonu i pol vraća se u Španjolsku, svoj bivši Gijón.

21. lipnja 2013. se vraća u hrvatski nogometni klub Split.

Prvi nastup u prvoj momčadi Hajduka bio mu je protiv Mladosti 127. u Suhopolju, 15. studenog 1998.. Ušao kao zamjena Zvonimiru Deranji. Utakmica je završila sa **1:1**, a zgoditak za Bile postigao je Računica.

## Reference
Ljubo Benčić

**Ljubo Benčić** (Stari Grad, 2. siječnja 1905. – Zagreb, 28. veljače 1992.) bio je hrvatski nogometni igrač i trener.

Legendarni strijelac već 1923. je počeo polako ulaziti u igru Hajduka da bi već 2 sezone kasnije, s 18 godina bio najbolji strijelac momčadi s 43 pogotka. Do 1925. bilježi 100 utakmica, a do 1930. čak 300 golova u "bilom" dresu. Do 1933. je u 353 utakmice sakupio 355 pogodaka. 1927. i 1929. bio je prvak države, a između te dvije godine i najbolji strijelac lige. Velebnu karijeru mu je usporila ozlijeda koljena 1933. zbog koje je išao na operaciju u Trst. Vratio se nogometu, ali ne i starim golgeterskim navikama. Već dvije godine kasnije prekida karijeru.

Samo tri godine igrao je u državnom dresu u kojem bilježi 2 gola u 5 utakmica. Debitirao je u mitskom susretu s Čehoslovačkom kada je jugoslavensku reprezentaciju činilo 10 igrača Hajduka. Oprostio se golom, opet protiv istog protivnika 28. listopada 1927.

Nakon igračke karijere bio je u dva navrata trener matičnog mu kluba, i to od 1939. do 1941. prije prekida zbog rata, te tokom rata dok je klub djelovao kao Hajduk-NOVJ. A zatim i poslije rata do 1948. U međuvremenu je, 1945. trenirao Milicionera iz Zagreba. 1957. zajedno s Vukasom trenira seniorsku, kasnije i juniorsku momčad talijanske Bologne. Po povratku u zemlju trenira Trešnjevku, a kasnije i Zadar.

Prvi nastup u dresu Hajduka bio mu je protiv Borca iz Splita, u prvenstvu splitskog nogometnog podsaveza, 23. listopada 1921.. Nastupio je u početnom sastavu i postigao zgoditak. U ovoj utakmici Hajduk je pobijedio s 3:1. prva dva gola dali su Mantler i Zelić i Benčić treći.

## Reference
Mladen Bartolović

**Mladen Bartolović** (Zavidovići, 10. travnja 1977. – Vinkovci, 19. siječnja 2026.), bosanskohercegovački nogometaš i trener.

## Biografija

Rođen u Zavidovićima, kao dječak je više volio košarku, no sa 15 godina se ipak opredijelio za nogomet. Igrao je nakratko u sisačkoj Segesti, dok 1999. nije prešao u Cibaliju iz Vinkovaca gdje se zadržao tek sezonu. Uslijedio je inozemni transfer u 1. FC Saarbrücken, njemački nižerazredni klub gdje postaje jedan od miljenika navijača.

Nakon kratke avanture u Njemačkoj vraća se u Vinkovce gdje postiže vrlo zapažene rezultate, te 2003. prelazi u redove prvaka Dinama. U to se vrijeme špekuliralo i o nastupu u reprezentaciji koju je vodio Blaž Slišković. No, baš su ga tad u svemu tome spriječile ozljede zbog kojih je propustio veći broj Dinamovih utakmica, te se kasnije nije uspio probiti u prvih 11 momčadi. Klub je napustio već nakon te sezone i otišao u redove gradskog rivala Zagreba.

U svojoj prvoj sezoni došla je do izražaja sva njegova kvaliteta, te je proglašen najboljim igračem sezone 2004./05. Posebno se isticao protiv splitskog Hajduka kojem je konstantno svojim pogocima oduzimao bodove. Sezonu nakon igrao je slabije, zabio samo 3 gola, a Zagreb je završio pri dnu ljestvice. Ipak, uspio je doći do transfera u Hajduk gdje mu je za prvi pogodak trebalo 5 minuta. Postigao ga je u prijateljskom ogledu protiv Junaka u Sinju. Do kraja prve polusezone sakupio je 7 golova uz 7 asistencija, zaradivši naslov "MVP-a" Hajduka tog dijela sezone, a i ni naredne polusezone nije igrao ništa lošije.

Sezonu potom u napadu glavnu riječ vode mladi Kalinić i Rukavina, dok je Bartolović korišten više u vezi nego u napadu pokvarivši si tako prosjek golova po utakmici. Reda ispodprosječne nastupe što ga malo po malo vodi na izlazna vrata kluba. Ostaje, ipak, još jednu sezonu u kojoj biva često osporavan, ali često i među prvom jedanaestoricom. U 14 nastupa bilježi jedan pogodak, nedovoljno da bi mu 6 mjeseci prije isteka ugovora bio ponuđen novi. Na kraju sezone napušta Hajduk i odlazi u iranski Fulad Ahvaz gdje u 27 utakmica zabija samo jedan gol, iduće sezone potpisuje za klub kojem je najviše dao, Cibaliju.

Prvi nastup u prvoj momčadi Hajduka bio mu je protiv Međimurja, u prvenstvenoj utakmici 29. srpnja 2006.. Nastupio je u početnom sastavu. Zanimljivo je napomenuti u ovoj utakmici koju je Hajduk dobio sa **0:2**, da su pogotke postigli prvo Jelavić, a nakon toga i Bušić koji je kao zamjena ušao umjesto Jelavića.

U 1. HNL postigao je 78 golova te je na desetom mjestu liste najboljih strijelaca u povijesti.

Preminuo je 19. siječnja 2026. godine nakon duge i teške bolesti.

## Reference
Šime Raunig

**Šime Raunig** (Skradin, 1892 - Split, 7. listopada 1977.), igrač Hajduka, i strijelac prvog gola u povijesti kluba, kojega je postigao uskoro nakon osnutka, točnije 11. lipnja 1911. u utakmici koja se odigrala protiv splitskog talijanaškog kluba Calcio Spalato. Jedan nastup (bez 1.prve trening utakmice) i jedan ali prvi gol gol njegov su sav doprinos Hajduku.

Prema uvriježenim pričama taj gol postigao je koljenom, što je Šime u intervjuu sa novinarom uz smješak opovrgnuo, i dodao da je gol dao donjim dijelom noge. Prema potomcima Bože Nedoklana (a kasnije i Ivi Raunigu) balun se odbio od Šimine potkoljenice i završio u mreži. Utakmica protiv Calcia Spalata završila je rezultatom 9:0 u korist Hajduka.

Spomenuta utakmica bila je jedini nastup Šime Rauniga u splitskom dresu. Osnutkom Veslačkog kluba Gusar 1914. Šime se prebacio na morske sportove, gdje je proveo više godina kao kormilar u četvercu, a bio je aktivan i u Jedriličarskom klubu Labud.

U prvoj Hajdukovoj trening utakmici nastupio je za momčad A. Šime Raunig od milja je nazivan Šimunica.

## Vidi u vezi 1. gola
Božo Nedoklan
## Reference
Josip Barišić (fudbaler, rođen 1983.)

**Josip Barišić** (Mostar, 12. kolovoza 1983.), bivši bosanskohercegovački nogometaš. Karijeru je proveo igrajući u Bosni i Hercegovini i Hrvatskoj, nastupajući između ostalog i za HNK Hajduk Split, u koji je u zimu 2011. prešao iz Širokog Brijega. Prije Širokog igrao je za Posušje i Zagreb. Karijeru je završio 2022. godine kao igrač Posušja.

Dana 10. prosinca 2010. debitirao je za bh. nogometnu reprezentaciju u prijateljskoj utakmici protiv Poljske u Antaliji. To mu je bio jedini nastup za reprezentaciju.

## Izvori

## Vanjske veze
* Profil igrača na transfermarkt.co.uk
Zdenko Adamović

**Zdenko Adamović** (Osijek, 20. prosinca 1963.) je bivši hrvatski nogometaš i nogometni trener.

## Karijera

Seniorsku karijeru započeo je u splitskom Hajduku. Kasnije je igrao za NK Osijek, FK Vojvodina Novi Sad, NK Čelik Zenica u jugoslavenskim ligama, a u inozemstvu za njemačke klubove: SpVgg Bayreuth i FC Augsburg.

Kada je dolazio u Hajduk bio je pionirski reprezentativac Jugoslavije.

Kao trener svega 15 dana bio je u drniškom DOŠK-u, da bi kasnije prešao na klupu tadašnjeg trećeligaša Zmaja iz Makarske.
## Statistika u Hajduku

Ptvi službeni nastup imao je  11. studenog 1981. za osminu finala kupa Jugoslavije protiv Napretka u Splitu, a ulazi kao zamjena Pešiću. Hajduk je ovu utakmicu dobio sa 3:1 pogocima Gudelja (2) i Šalova.

## Izvori

## Vanjske veze

* Profil na playerhistory.com
* Profile  na worldfootball.net
Stjepan Andrijašević

**Stjepan Andrijašević** (Split, 7. siječnja 1967.) je bivši hrvatski nogometaš. Njegova dvojica sinova, Pjero (rođen 1988.) i Franko (1991.), su također nogometaši u Jadranu iz Kaštel Sućurca, odnosno u splitskom Hajduku.

## Karijera

Seniorsku karijeru je započeo u Hajduku iz rodnog Splita za kojeg je skupio preko 100 ligaških nastupa. Hajduk je bio jedini klub za kojeg je nastupao u Hrvatskoj. U inozemstvu je igrao za francuski AS Monaco FC, te španjolske Celta Vigo i Rayo Vallecano.

Za hrvatsku reprezentaciju natupio je 5 puta u periodu od 1992. do 1994. godine.

Bio je pomoćni trener Anti Miši u Hajduku.

## Statistika u Hajduku

Prvi nastup u prvoj momčadi Hajduka bio mu je za prvenstvo Jugoslavije protiv Rijeke, 27. svibnja 1984. umjesto Šalova. Hajduk je tu utakmicu odigrao **0:0**. Uz njega kao zamjena Španjiću ušao je D. Čop, a nastupili su otpočetka Pudar (branka), Janković, Šušnjara, Čelić, J. Čop, Rožić, Šalov, Gudelj, Pešić, Vulić i Španjić.

## Izvori

## Vanjske veze

* national-football-teams
Stipe Balajić

**Stipe Balajić** (Sinj, 27. rujna 1968.) je bivši hrvatski nogometaš i nogometni trener.

## Karijera

Stipe Balajić je započeo svoju karijeru u NK Junak Sinj. 1992. godine prelazi u prvoligaša NK Zadar. Iste godine prelazi u splitski Hajduk za kojega je odigrao 44 utakmice i pritom se šest puta upisao u strijelce. Nakon toga se na nekoliko mjesci vraća u Zadar. Od 1995. do 1998. igra za NK Istra Pula i HNK Šibenik. 1998. odlazi u Sloveniju točnije u NK Maribor sa kojim je u sezoni 1999./00. igrao skupinu lige prvaka. 2005. Balajić se oprašta od Maribora pred oko 5.000 gledatelja u utakmici sa tadašnjim prvakom Hrvatske, momčadi Hajduka.

Kao trener trenirao je unešićku Zagoru i NK Solin. Kao trener Solina dobiva nagradu za *najboljeg trenera Dalmacije u amaterskom rangu* 2008. godine. Bio je pomoćnik Ivanu Kataliniću u RNK Split.

## Statistika u Hajduku

Prvi nastup u dresu Hajduka bio mu je protiv INKER-a iz Zaprešića, u Hrvatskom superkupu, 18. srpnja 1992.. Ušao je  kao zamjena umjesto Stjepana Andrijaševića. Kako je utakmica u regularnom vremenu završila sa 0:0 pucali su se jedanaesterci i završila je pobjedom Hajduka sa 3:1, golove su dali Bilić, Miše i Vučević. Bio je to prvi hrvatski superkup i osvojio ga je Hajduk, što je ponovio i iduće 3 godine zaredom 1993, 1994. i 1995. te 2004. i 2005.

## Izvori
Kruno Kolombatović

**Kruno Kolombatović** (), prvi predsjednik Hajduka koji je na ovoj dužnosti od njegovog osnutka 1911. pa do 1912. godine. Kruno je učestvovao i u prvoj Hajdukovoj trening utakmici koju je odigrala A momčad, u kojoj je on bio, protiv B momčadi. A-momčad igrala je u bijelo-plavom dresu a B-momčad u dresovima čije su majice bile na rige. I dresovi i balun poslao je iz Praga Fabjan Kaliterna, jedan od četvorice (ili petorice) osnivača Bile momčadi.

Ova trening-utakmica završila je pobjedkom A-momčadi sa rezultatom 13:2. Za A-momčad uz njega igrali su i Joseph Buchberger, Petar Bonetti, Josip Namar, Mario Righi, Ermenegild Rosseg, Vilibald Zuppa, Antun Righi, Stipe Sisgoreo, Ivan Tudor (koji je potpalio staru Hajdukovu baraku kako bi došli do novca od osiguranja) i Šime Raunig.

Za B-momčad nastupili su Marko Margetić, Pavo Mardešić, Paško Fabris, Božo Nedoklan, Josip Cotić, Lucijan Stella, Luka Fakač, Ante Mardešić, Fabjan Lukas, Paško Sisgoreo i Krunoslav Bonačić.

Krunu Kolombatoviću ovo je bila jedina utakmica koju je odigrao. Prva javna utakmica koju su Bili odigrali protiv nekog drugog kluba odigrala se 11. lipnja 1911. protiv Calcia, a Hajduk ju je dobio s rezultatom 9:0. 
## Reference
Božo Nedoklan

**Božo Nedoklan** (-), zvan Lastavica, jedan od prvih Hajdukovih igrača u kojemu je od njegovog osnutka 1911. Zajedno uz Božidara Šitića jedan je od igrača koji su za Hajduk zaigrali i sljedeće 1912 godine. Na prvoj Hajdukovoj trening utakmici igrao je za momčad B, koja je tu utakmicu izgubila.

Na prvoj utakmici protiv Calcia igrali su u prvoj postavi Buchberger (branka), Fakač, Namar, Bonetti, Murat, Tudor, Šitić, Raunig i Božo Nedoklan.

Za Hajduk je još igrao nekoliko godina a onda je postao nogometni sudac. Ukupno Božo je sakupio 64 nastupa i postigao 24 gola. Sve utakmice tada su bile prijateljske.

Postoji i priča vezana uz Božu da je on bio pravi strijelac prvog Hajdukovog gola, te da se balun odbio u gol od noge Šime Rauniga, zvanog Šimunica. Bio je realizator i drugog gola.

Božini potomci Ozren, zvan Cina, nogometaš Splita (i ratnog) Hajduka i Sven (klupski stomatolog) također su vezani uz sport i Hajduk.

## Reference
Franko Andrijašević

**Frank Andrijašević** (Split, 22. lipnja 1991.), hrvatski nogometni reprezentativac koji igra na poziciji veznog igrača, a trenutačno je član Dinama iz Zagreba.

Andrijašević je produkt Hajdukove omladinske škole, prošao je sve mlađe kategorije Hajduka, od mlađih pionira do juniora.

Za prvu momčad je debitirao 14. kolovoza 2010. u gostima protiv Intera iz Zaprešića u pobjedi od 4:0 odigravši zadnjih 15-ak minuta.

Za reprezentaciju je nastupao u mlađim dobnim kategorijama. Osvojio je treće mjesto na Europskom prvenstvu 2010 sa reprezentacijom do 19 godina gdje je sudjelovao dvama postignutim pogotcima.

Za seniorsku reprezentaciju je debitirao 6. veljače 2013. u prijateljskoj utakmici odigranoj u Londonu protiv Južne Koreje, u kojoj je Hrvatska pobijedila 4:0.

## Statistika u Hajduku

Prvi službeni nastup ima kao zamjena Cernatu u 70-toj minuti 13. svibnja 2010. protiv Croatije iz Sesveta u Kranjčevičevoj. Hajduk je utakmicu dobio sa 2:5 pogocima Cernata, Čopa koji je ušao umjesto Tomasova i Ibričića (3).

## Reference

## Vanjske veze
*Profil na hnl-statistika.com 
*Profil na hajduk.hr
*Reprezentativna statistika
Mate Baturina

**Mate Baturina** (Split, 1. kolovoza 1973.) je umirovljeni hrvatski nogometaš.

Najbolji strijelac u 1. HNL 1998. godine. Počeo igrati u NK Solinu, pa u NK Šibeniku, NK Zagrebu i HNK Hajduku. U inozemstvu je nastupao za Grasshopper i Bnei Yehudu. Po povratku u Hrvatsku nastupao je za NK Zadar i NK Solin.

Umirovio se u sezoni 2008. - 2009. u svom matičnom Solinu.

1994. godine nastupio je u 3 utakmice U-21 reprezentacije, a 13. lipnja 1999. nastupio je od 88 minute u utakmici A reprezentacije protiv Egipta. 

Prvi nastup u prvoj momčadi Hajduka bio mu je protiv Hrvatskog Dragovoljca, 7. kolovoza 1998.. Nastupio je u početnom sastavu. Prvi od svojih 19 prvenstvenih zgoditaka dao je Hrv. Dragovoljcu, i Hajduk ju je dobio sa 5:0. Pet golova dao je utakmicama za kup, i to 2 1998/1999, jedan Mladosti 127 27. listopada 1998. u osmini finala (završilo sa 5:1 za hajduk), i 3. ožujka 1999. jedan i jedini zgoditak Cibaliji u polufinalu (2:1 za Cibaliju);  tri gola dao je  za kup 1999/2000 dva zgoditka Moslavini 22. rujna 1999. u šesnaestini finala (završilo je sa 0:8 za hajduk). Peti zgoditak bio je za osmine finala Šibeniku 27. listopada 1999. (završilo 3:1 za Hajduk).
## Reference
Krešimir Arapović

**Krešimir Arapović** (Čapljina, 1924. – Split, 1994.), nekadašnji igrač Hajduka, desno krilo. Nogomet je počeo igrati u Vojska Npartizanima za Drugog svjetskog rata, da bi sezonu 1945./46. odigrao za Neretvu iz Metkovića, a potom prešao u Hajduk, gdje je igrao do 1954. Bio je okretan igrač, briljantne tehnike.

Za splitski klub odigrao 216 utakmica i postigao 81 pogodak. Sudjelovao u osvajanju dvaju naslova prvaka države (1950. i 1952.).

Iz Hajduka odlazi u Srijemsku Mitrovicu kao igrač i trener. Kasnije se bavi trenerskim poslom u omladinskoj školi Hajduka, u Livnu, Slobodi iz Užica i Borcu iz Banje Luke..

## Statistika u Hajduku

Prvi nastup u dresu Hajduka bio mu je u Splitu protiv FK Partizana iz Beograda, 26. listopada 1947.. Nastupio je u početnom sastavu. Utakmicu su dobil isa **2:1** pogocima Bajde i F. Matošića.

## Reference
Joseph Buchberger

**Joseph Buchberger**, nekadašnji igrač Hajduka, prvi Hajdukov brankar u povijesti kluba. Imao je 16 nastupa a prvi mu je bio još na prvoj Hajdukovoj trening utakmici.

U prvoj Hajdukovoj utakmici koju je igrao protiv Calcia uz njega igrali su Namar, Zuppa, Fakač, Bonetti, Murat, Tudor, Šitić, Raunig, Lewaj i Nedoklan. 

Prema kroničaru Jurici Gizdiću na jednu svoju utakmicu došao je iz zatvora zato što je u splitskoj kavani *Troccolli* na slici kralju Ferdinandu iskopao oči; vlasti su ga ipak pustile da odigra utakmicu.
## Reference
Vilibald Zuppa

**Vilibald Zuppa** (?-1968), nekadašnji igrač Hajduka iz 1911. godine sa svega jednim nastupom u prijateljskoj utakmici. Nastupao je i na prvoj Hajdukovoj trening utakmici 16. travnja 1911. za momčad A protiv momčadi B.

Prema njegovom unuku Mislavu, Vilibald je bio “študent arhitekture u Grazu, zaljubljen u balun...”, a nalazi se na prvoj povijesnoj fotografiji Hajdukovih igrača iz 1911. godine, na kojoj je pogrešno ispisana godina 1910., kada Hajduk još nije postojao.

U prvoj Hajdukovoj utakmici koju je igrao protiv Calcia uz njega u prvoj postavi igrali su Buchberger (branka), Fakač, Namar, Bonetti, Murat, Tudor, Šitić, Raunig, Lewaj i Nedoklan.

Nema nijednog postignutog gola.

## Reference
Petar Bonetti

**Petar Bonetti** (Split, 3. listopada 1888. - Zagreb 14. listopada 1967), prvi lijevi bek u povijesti Hajduka. Za Hajduk je odigrao svega jednu utakmicu, i to onu protiv talijanaškog kluba Calcio, koju je Hajduk dobi osa 9:0. Igrao je i za A momčad u prvoj Hajdukovoj trening utakmici.

Uz njega u prvoj postavi na toj utakmici igrali su Buchberger, Namar, Zuppa, Fakač, Murat, Tudor, Šitić, Raunig, Lewaj i Nedoklan.

Petar Bonetti nakon odigrane utakmice svoju dužnost u klubu preuzet će 1912. kada postaje treći predsjednik kluba, naslijedivši 1. listopada 1912 Antu Katunarića, a na mjestu predsjednika ostaje sve do 17. srpnja 1913. kada na njegovo mjesrto dolazi Grga Anđelinović.

Umro je u Zagrebu a sahranjen je u rodnom Splitu.

## Reference
Luka Fakač

**Luka Fakač**, bivši igrač splitskog Hajduka iz 1910.-tih godina. Odigrao je dvije utakmice ali nije postigao nijedan gol. Nastupio je i u prvoj Hajdukovoj trening utakmici 16. travnja 1911. za momčad B protiv momčadi A. od koje su izgubli sa 13:2.

U prvoj Hajdukovoj utakmici koju je igrao protiv Calcia uz njega igrali su Buchberger, Namar, Zuppa, Bonetti, Murat, Tudor, Šitić, Raunig, Lewaj i Nedoklan. 

## Reference
Ermenegild Rosseg

**Ermenegild Rosseg** je jedan od Hajdukovih igrača iz prve generacije. Imao je svega dva nastupa za Hajduk u prijateljskim utakmicama bez postignutih golova, a nastupao je i za A momčad u prvoj Hajdukovoj trening utakmici 1911. godine.

## Reference
Josip Namar

**Josip Namar**, nekadašnji Hajdukov igrač koji je nastupio samo 11. lipnja 1911. u prvoj Hajdukovoj utakmici koju je odigrao protiv Calcia i pobijedio sa 9:0, i na kojoj je Šime Raunig u 7. minuti postigao prvi gol za Hajduk. Drugi gol u povijesti na istoj utakmici dao je Božo Nedoklan. Ostale golove dali su Božidar Šitić (6) i Antun Lewaj (?; ime mu se na nalazi na listi strijelaca Hajduka).

U ovoj prvoj Hajdukovoj utakmici koju je igrao protiv Calcia uz njega igrali su Buchberger (branka), Zuppa, Fakač, Bonetti, Murat, Tudor, Šitić, Raunig, Lewaj i Nedoklan.

Namar je 16. travnja 1911. sudjeluje i na prvoj Hajdukovoj trening utakmici na strani A-momčadi za koju su još nastupili Joseph Buchberger, Kruno Kolombatović, Petar Bonetti, Mario Righi, Ermenegild Rosseg, Vilibald Zuppa, Antun Righi, Stipe Sisgoreo, Ivan Tudor i Šime Raunig. Ova trening utakmica završila je pobjedom A-momčadi sa 13:2 koja je nosila bijeli dres (danas tradicionalni).

## Reference
Ivan Tudor

**Ivan Tudor**, jedan od nekadašnjih igrača Hajduka koji pripada njegovoj prvoj generaciji. Prva mu je utakmica bila još ona prva trening-utakmica iz 1911. u kojoj je igrao za momčad A protiv momčadi B., a igrao i kao kapetan nešto kasnije protiv Calcia, koju je Hajduk dobio sa 9:0. Ukupmo je za Bile do zaključno sa 1913. godinom odigrao 24 prijateljske utakmice i postigao 3 gola.

U 1. javnoj utakmici 1911. protiv Calcia uz njega prvu postavu činili su i Joseph Buchberger, Josip Namar, Petar Bonetti, Vilibald Zuppa, Luka Fakač, Branimir Murat, Božidar Šitić, Šime Raunig, Antun Lewaj i Božo Nedoklan.

1912. godine Tudor je također u prvoj postavi koju su još činili Ampalio Šitić, Božidar Šitić, Robert Salvi, Nikola Gazdić, Božo Nedoklan, Mario Righi, Miho Pilić, Petar Dujmović, Mario Nikolić i Nikola De Marchi; u sastavu je i 1913. u kojem su još Paško Sisgoreo, Robert Salvi, Nikola De Marchi, Luka Kaliterna, Mario Righi, Božidar Šitić, Petar Dujmović, Lovro Tagliaferro, Nikola Gazdić i Božo Nedoklan.

Ivan Tudor je potpalio staru Hajdukovu baraku kako bi se došlo do novca od osiguranja, a za to na čijem mjestu je kasnije izgrađen novi Hajdukov dom.

Ivan Tudor bio je Hajdukov blagajnik i 40 godina član uprave .
## Reference
Ivo Bego

**Ivo Bego** (Split, 23. veljače 1937.), jedan od legendarnih Hajdukovih igrača. Za bili dres nastupao je od 1955. do 1965. i odigrao 253 utakmice, te postigao 14 pogodaka.

Osvojio je Prvenstvo 1955. Obrambeni igrač, poznat po oštrini i hrabrosti. Većinu utakmica odigrao je kao lijevi ili desni bek, ali je na početku karijere u Hajduku igrao centarfora, a u prvu momčad ubacio ga je trener Aleksandar Tomašević koji je naslijedio Jozu Matošića.

Zbog svoje oštrine bio je na glasu kao *"cipadur"*, a dvojicu igrača na jednoj utakmici sa Dinamom poslao je sa terena pravo u bolnicu, bili su to Ilijas Pašić (dinamovo krilo) koji je nesretno naletio na njegovu kopačku, i za šta je bio sam kriv, a drugi je Mirko Stojanović, rezervni golman koji je odmah nakon toga Ivu počeo nazivati ubojicom, na što je ovaj odgovorio nokautom pa je Stojanović završio u bolnici sa manjim potresoom mozga. 

Ivo Bego je nakon igračke karijere ostao i dalje veliki zaljubljenik u Hajduk. U listopadu 2011. preživio je srčani udar, a tri mjeseca kasnije odlazi čistiti snijeg na Poljud. 2012. godine proslavio je svoj 75 rođendan. Dvojica njegove braće su također hajdukovci Boran zvan Kubala i Zvonko.

## Statistika u Hajduku

## Golovi Ive Bege
Ivo Bego za Hajduk je odigrao 253 utakmice izabio 14 golova, od čega 2 zgoditka na utakmicama za kup. Svoj prvi zgoditak daje još na svom prvom službenom nastupu 13. rujna 1955, bila je to Kup utakmica (osmina finala) sa Budućnosti u Splitu kada nastupa u početnom sastavu, a Hajduk ju je dobio sa 4:2 pogodima I. Bege, Vukasa, Vidoševića i jednog autogola.

Drugi zgoditak dao je Zagrebu za četvrtinu finala 2. listopada iste godine, a završilo je sa 3:0, ostala dva gola dao je Žanetić.

## Privatni život
Ivo Bego kao igrač od svojih kolega dobio je nadimak *Pule*, zbog svojih dugačkih nogu. Oženjen je suprugom Biserkom i ima dvoje djece, Katu i Vinka, koje je nazvao prema svojim roditeljima. Po struci je pismoslikar, a ima i završenu srednju Poljoprivrednu školu u Kaštelima, te do umirovljenja sa ostalom braćom drži otvoren obrt

Ivo Bego navodi da nikada neće prežaliti dva poništena gola protiv Crvene zvezde, jer je prema sučevoj izjavi dva puta pokosio i Hajdukove i Zvezdine igrače što su prema njemu bili faulovi.

## Begine izjave
* “Volin Zagreb, ali - ne volin Dinama! Za mene postoji sam Hajduk.” *
**“Dinamu želin da izgubi svaku utakmicu: i u Hrvatskoj i u Evropi!”*. 
** “Nije mi bilo mrsko kad je Dinamo ispada iz Lige prvaka!” *
## Povezani članci o braći Bego
*Boran Bego
*Zvonko Bego

## Izvori
Mario Righi

**Mario Righi**, jedan od nekadašnjih igrača Hajduka koji za klub počinje igrati još desetih godina dvadesetog stoljeća, a prvi nastup na službenoj utakmici zaigrao je protiv splitskog Borca 28. ožujka 1920. prvoj nakon osnivanja splitskog nogometnog podsaveza. Ovu utakmicu Hajduk je dobio sa 8:0, a čak 4 od 8 golova dao je Janjčić. Suigrači na toj utakmici bili su mu: Kaliterna (branka), Dujmović, Prokeš, Tagliafero, Borovčić Kurir, Šitić. Pilić, Hochmann, Gazdić i Machiedo.

Na prvoj Hajdukovoj trening utakmici nastupio je za momčad A. Mario Righi odigrao je 4 službene utakmice u splitskom podsavezu bez zadanih golova, ali i 94 prijateljske utakmice u kojima je zabio 10 golova.
## Reference
Antun Righi

**Antun Righi**, Hajdukov igrač koji je sudjelovao samo na prvoj Hajdukovoj trening utakmici na strani momčadi A protiv momčadi B, i koju je njegova momčad u bijelo-plavim dresovima koje je poslao Fabjan Kaliterna iz Praga u Split, pobijedila sa rezultatom **13:2**.

Antun Righi kasnije se više ne vraća na teren na Starom placu, tako da mu se ime ne nalazi na popisu nogometaša Hajduka. Među igračima koji su nastupili jedino na prvoj trening utakmici, i koji više nikad neće poslije zaigrati nalaze se i Marko Margetić, Ante Mardešić, Pavo Mardešić, Josip Cotić, Fabjan Lukas, Lucijan Stella.

## Reference
Stipe Sisgoreo

**Stipe Sisgoreo**, jedan od prvih Hajdukovih igrača iz desetih godina 20-tog stoljeća. Za Hajduk je odigrao pet utakmica (tada su sve bile prijateljske) ali bez postignutih golova.

Stipe je nastupio i na prvoj Hajdukovoj trening utakmici na strani A momčadi, koju je protiv B momčadi dobila sa **13:2**.

## Reference
Marko Margetić

**Marko Margetić**, jedan od prvih igrača Hajduka koji je zaigrao kao vratar na prvoj Hajdukovoj trening utakmici 16. travnja 1911. Igrao je na strani momačadi B, protiv momčadi A, koju su izgubili sa rezultatom 13:2. B momčad igrala je u majicama na rige, po uzoru na Čehe, a uz njega su za B momčad igrali i Antun Righi, Ante Mardešić, Pavo Mardešić, Josip Cotić, Fabjan Lukas, Lucijan Stella (jedan od osnivača Hajduka).

Na popisu igrača Hajduka uz njega neće se naći imena onih kojima je trening utakmica bila jedina, to su: Antun Righi, Marko Margetić, Ante Mardešić, Pavo Mardešić, Josip Cotić, Fabjan Lukas, Lucijan Stella (jedan od osnivača Hajduka). Njihova imena ostat će samo zapisana u povijesti Hajduka kao prvih koji su zaigrali *balun* u Splitu
## Reference
Pavo Mardešić

**Pavo Mardešić**, jedan od prvih igrača Hajduka koji je 16. travnja 1911. zaigrao prvu Hajdukovu trening utakmicu na Krajevoj njivi (Starom placu) u Splitu. Nastupio je za Momčad B, a suigrači su mu bili Marko Margetić (branka), Paško Sisgoreo, Božo Nedoklan, Josip Cotić, Lucijan Stella, Luka Fakač, Ante Mardešić, Fabjan Lukas, Paško Sisgoreo i Krunoslav Bonačić.

Pavo Mardešić uz nekoliko iznimaka (iz B mpomčadi) neće više nikada zaigrat za Hajduk, a kako nisu odigrali nijednu utakmicu protiv nekog drugog kluba, biće u povijesti zabilježeni jedino kao igrači prve trening utakmice, i imena im se neće naći na popisu nogomnetaša Hajduka; uz njega ovdje treba navesti i njegove suigrače Marko Margetić, Ante Mardešić, Josip Cotić, Fabjan Lukas, Lucijan Stella (jedan od osnivača Hajduka) i iz A momčadi Antun Righi.
## Reference
Paško Sisgoreo

**Paško Sisgoreo**, nekadašnji igrač Hajduka sa ukupno 48 nstupa, bez zadanih zgoditaka. Za Hajduk nastupa od njegovog osnivanja a igrao je i za momčad B u prvoj Hajdukovoj trening utakmici. 47 nastupa imao je na prijateljskim utakmicama 10-tih godina 20 stoljeća a prva i posljednja u službenom nastupu bila je 1920. u Splitskom podsavezu protiv Juga, koju je Hajduk izgubio 18. travnja sa 0:1 i to kod kuće na Starom placu.

U utakmici protiv Juga nastupili su još M. Rodin na branki, Dujmović, Šuste, Righi, Salvi, J. Rodin, Mihaljević, Radić, Pilić i Hochmann.

## Reference
Paško Fabris

**Paško Fabris**,  jedan od jedanaest igraća Hajdukove B momčadi koja je odigrala 16. travnja 1911 prvu Hajdukovu trening utakmicu protiv A momčadi i izgubila je sa 13:2.

Paško Fabris više se nikad neće vratiti na teren, a ime mu je ostalo zapisano uz sva ostala koji su prvi zaigrali nogomet u Splitu.
## Reference
Ante Mardešić

**Ante Mardešić**, učesnik prve Hajdukove trening utakmice koja se odigrala na uskrs 16. travnja 1911. u tri sata poslije podne. Bio je u sastavu B momčadi koja je utakmicu igubila sa 13:2.

Prvi brankari (gol=branka; tako nazivani u Splitu i od Spličana) na prvoj trening utakmici bili su Joseph Buchberger za A momčad i Marko Margetić za B momčad.

Ni Mardešić ni vratar Margetić ne nalaze se na popisu Hajdukovih igrača, jer im je ova trening utakmica bila jedina koju su odigrali, i nisu kasnije nastupili protiv nijednog drugog kluba.

Njihova imena ostaju pamćena kao prvih igrača koji su obukli Hajdukov dres, i utrli nogometni sport u Splitu. 
## Reference
Fabjan Lukas

**Fabjan Lukas**, jedan od učesnika u prvoj Hajdukovoj utakmici u nedjelju na Uskrs 16. travnja 1911. Nastupio je za B momčad.

Kasnije se povlači iz nogometa, pa nije na popisu igrača Hajduka.
## Reference
Temurxoʻja Abduxoliqov

**Temurhuja Abduholikov** (Temurkhuja Abdukholikov; Taškent, 25. rujna 1991.) je uzbekistanski nogometaš. Od 2019. nastupa za emiratski Khor Fakkan.

## Karijera

### Klupska karijera
Seniorsku je karijeru započeo 2009. godine u drugoj momčadi Bunyodkora iz rodnog Taškenta. Nakon dvije godine provedene u Bunyodkoru prelazi u najuspješni uzbekistanski klub Pakhtakor. Za novi klub debitirao je 5. ožujka 2011. u prvenstvenoj utakmici s Qizilqum Zarafshon. U istoj utakmici postigao je i svoj prvi pogodak, u 88. minuti za konačnih 2:0. S Pakhtakorom je 2011. osvojio uzbekistanski kup, a 2012. i prvenstvo. Nastupao je i u azijskoj Ligi prvaka. Krajem siječnja 2014. uspješno prolazi probu u splitskom Hajduku, a 10. veljače iz Kluba je objavljeno da Abdukholikov i službeno postaje igračem Hajduka. Prvi nastup za Hajduk ima 2. ožujka 2014. protiv Slaven Belupa u Splitu (3:0) kao zamjena Kouassiju u 69. minuti.

Svoj prvi službeni pogodak u dresu Hajduka je postigao 28. ožujka 2014. protiv Zadra na Poljudu u sklopu 28. kola 1. HNL 2013./14.

### Reprezentativna karijera
Bio je član uzbečke reprezentacije do 23 godine. Za A reprezentaciju Uzbekistana debitirao je 29. siječnja 2012. na prijateljskoj utakmici s reprezentacijom UAE.

## Izvori

## Vanjske veze
* Profil na hajduk.hr
* Profil na transfermarkt.de
Arlind Basha

**Arlind Basha** (Ženeva, 8. veljače 1996.) kosovski nogometaš. Trenutačno nastupa za splitski Hajduk.

## Karijera

Kao sedmogodišnjak počeo je igrati nogometu u Vëllaznimiju iz Đakovica. Početkom 2012. godine debitirao je za seniorsku momčad Vëllaznimija u kosovskoj Superligi. Tada postaje i najmlađi strijelac u povijesti kosovske lige.

U svibnju 2012. dolazi u splitski Hajduk na probu gdje je zadovoljio. Zbog papirologije nije mogao biti registriran za Hajduk sve do svoje 18 godine. Također, nije mogao nastupati na službenim utakmicama. U međuvremenu je igrao za Hajdukove kadete II koji se natječu van konkurencije, a nastupao je i na raznim turnirima. Za seniorsku momčad Hajduka debitirao je kod trenera Igora Tudora u prijateljskoj utakmici protiv Beşiktaşa održanoj 10. listopada 2013. godine. Tada se priključuje prvoj momčadi Hajduka, a nakon što je napunio 18 godine potpisao je svoj prvi profesionalni  ugovor s Hajdukom. Prvi službeni nastup za Hajduk zabilježio je 14. veljače 2014. na prvenstvenoj utakmici s Hrvatskim Dragovoljcem.

## Izvori

## Vanjske veze

* Profil na hajduk.hr
* Profil na transfermarkt.de
Goran Alar

**Goran Alar** ( 1. svibnja 1962.), Nekadašnji Hajdukov nogometaš. za Hajduk je odigrao je 16 prvenstvenih utakmica i okitio ih sa dva gola. Svoj prvi službeni nastup ima protiv Čelika u Splitu u 7. kolovoza 1988. odigrao je i jednu utakmicu za kup. U 12 prijateljskih utakmica dao je dva gola.

Svoj prvi prvenstveni zgoditak dao je FK Slobodi u Tuzli 26. ožujka 1989., a drugi Radu u Splitu 7 svibnja 1989. Otac je austrijskog nogometaša Deni Alara.

Alaru je prvi prvoligaški klub Osijek u kojem igra od 7. mjeseca 1984 pa do 6. mjeseca 1988., kada prelazi u Hajduk u kojem je ostao do 1989., a u 7. mjesecu iste godine prelazi u banjalučki Borac i nakon toga u DSV Leoben u 7. mjesecu 1991, u kojemzavršava igračku karijeru 6. mjeseca iduče godine.

## Izvori
Boran Bego

**Boran Bego Kubala** (Split 18. listopada 1938. - Split, 30. kolovoza 2006.), Hrvatski nogometaš, jedan od trojice braće Bego. Igrao je za nekoliko nogometnih klubova, uključujući Hajduk, Varteks i NK Jadran iz Kaštel Sučurca (sezona 1963/64.), a još u juniorskim danima osvajao je pobjede na Kvarnerskoj rivijeri koja se održava svakoga lipnja od 1953.

Nakon povratka sa jedne utakmice Boran se u vlaku teško razbolio spavajući cijelu noć pokraj otvorenog prozora kojega je neko ostavio otvorenog, što mu je pogoršalo zdravstveno stanje, pa je ostao neaktivan oko godinu dana, a kasnije su mu rekli u Hajduku, da ne mogu igrati tri brata u istom klubu. Nakon toga odlazi u Varaždin gdje ostaje jednu sezonu, gdje mu opet zbog bolesti prigovaraju, na što Boran reagira tako da odlazi u svlačionicu i vraća se ravno u Split.

Ljubav prema *[[nogomet|balunu]]* otjerala ga je sve do Crne Gore u Podgoricu gdje je trebao potpisati ugovor, ali se iz privatnih razloga vratio kući još isti dan.

Za Hajduk je Kubala nastupio u tri prijateljske utakmice.

Prema njegovom bratu Ivi Boran bio je najtalentiraniji među njima.. 
 
## Nogometna karijera

### Varteks
Nakon Hajduka Boran je jednu sezonu proveo u NK Varteks, nakon čega se vratio natrag u Split.

## Privatni žvot
Nadimak Kubala dobio je od Hajdukove legende Bernarda Vukasa Bajde kojemu je on ličio na mađarskog nogometaša Kubalu. Uz dva spomenuta brata Zvonka i Ivu, Boran ima suprugu Anku, kćerku Zdenku koji su ostali iza njega, kao i dvoje unučadi.

Umro krajem osmog mjeseca 2006. i sahranjen na splitskom groblju Lovrinac.

## Povezani Članci
*Ivo Bego
*Zvonko Bego
## Izvori
Josip Cotić

**Josip Cotić**, jedan od učesnika u prvoj Hajdukovoj trening utakmici 16. travnja 1911. Nastupio je za B momčad koja je nosila majice na rige, i izgubia od A momčadoi sa rezultatom 13:2.

Cotić kao ni ostali igrači koji nisu odigrali kasnije niti jednu utakmicu protiv nekog drugog kluba ne nalaze se na popisu Hajdukovih igrača. Njihov najveći značaj je taj što su prihvatili i utrli put jednoj novoj igri u Splitu i postali temelj povijesti Hajduka.
## Reference
Marko Bencun

**Marko Bencun** (Metković, 9. studenog 1992.) je hrvatski nogometaš. Trenutačno nastupa za HNK Hajduk Split.

## Karijera

Nogomet je počeo igrati u NK Međugorje, zatim je kratko nastupao za mlađe uzrasne kategorije Neretve iz Metkovića, a potom prelazi u splitski Hajduk na preporuku Dražena Mužinića, tadašnjeg skauta Hajduka. Na ljeto 2011. odlazi na posudbu u trećeligaša, stobrečki Primorac 1929, a zatim na proljeće u drugoligaško Dugopolje. U prvu momčad Hajduka vraća se u ljeto 2012. godine. Za prvu momčad debitira 1. rujna 2012. na utakmici s Rijekom kod trenera Krstičevića. Početkom 2013. odlazi na posudbu u Primorac, a nakon toga ponovno igra za Hajduk kod trenera Igora Tudora.

## Izvori

## Vanjske veze
* Marko Bencun  na hajduk.hr
* Marko Bencun na transfermarkt.de
Velimir Aljinović

**Velimir Aljinović** (-), nogometaš Hajduka iz 1950-tih godina. Odigrao je ukupno 17 utakmica od čega dvije prvenstvene, a ostale prijateljske.

Prvi službeni nastup ima protiv Željezničara u Sarajevu 20. listopada koju je Hajduk pogocima legendarnih igrača Vidoševića (2), Papeca, Vastića i Radovića dobio sa 2:5.

Sljedeći nastup mu je već predstojeća utakmica seam dana kasnije protiv Zagreba u Splitu, koju Hajduk opet dobiva pogocima Vastića i Papeca.

## Izvori
Vilson Džoni

**Vilson Džoni** (24. rujna 1950.), bivši hrvatski nogometaš, obrambeni igrač.

Bio je brz i prodoran bek, najduže igrao u redovima splitskog Hajduka. Ipak, usprkos 10 uspješnih sezona u "bilom" dresu gdje osvaja 3 naslova prvaka i legendardnih 5 uzastopnih kupova najbolja mu je sezona bila ona u glavnom Hajdukovom rivalu, Dinamu, u koji prelazi zbog neslaganja sa upravom "bilih", kada je proglašen najboljim igračem lige te jedne sezone.

Kasnije igra kratko u Schalkeu, te nakon jedne pauzirane sezone postaje jednim od boljih igrača Wattenscheida odigravši tamo 130 utakmica.

U dresu Jugoslavije je debitirao 28. rujna 1974. u Zagrebu protiv Italije (1:0), ali odigrao sveukupno tek 4 utakmice.

Mnogi ga svrstavaju među najbolje igrače obje najjače hrvatske momčadi. Trenutno radi u omladinskom pogonu Hajduka.

## Reference